ऐसे में वैश्विक चुनौतियों से निपटने की प्रभावी प्रक्रिया तय कर पाना मुश्किल होता जा रहा है। जलवायु परिवर्तन जैसी समस्या से निपटने के लिए समग्र प्रतिक्रिया की आवश्यकता है। इसके बोझ को भी साझा तरीके से बांटना होगा। जोखिम के आकलन और उसे कम करने की बात करें तो ये हमारी अर्थव्यवस्था के लिए बहुत महत्त्वपूर्ण हैं। हम निरंतर लाभ के अनुमान को जोखिम के समक्ष तोलते हैं। परंतु हम जिन लेखा उपकरणों का प्रयोग करते हैं वे प्राय: तत्काल प्रभाव और प्रमाण को लेकर पूर्वग्रह से ग्रस्त होते हैं।